# Bács-Kiskun Megyei Büntetés-végrehajtási Intézet

### A Wikipédiából, a szabad lexikonból.

A Bács-Kiskun Megyei Büntetés-végrehajtási Intézet büntetés-végrehajtási szerv Bács-Kiskun megye székhelyén Kecskeméten. Költségvetési szerv, jogi személy. Alaptevékenysége a külön kijelölés által meghatározott körben:

- az előzetes letartóztatással,
- a biztonsági és egyéb fontos okból elhelyezett elítéltek szabadságvesztésével, továbbá
- az elzárással

összefüggő büntetés-végrehajtási feladatok ellátása.

Felügyeleti szerve az Igazságügyi és Rendészeti Minisztérium, szakfelügyeletet ellátó szerve a Büntetés-végrehajtás Országos Parancsnoksága.

Címe: 6001 Kecskemét, Mátyás u. 2.

## [szerkesztés] Története

- Alapító okirata szerint 1904-ben létesítették. A Wágner Gyula által tervezett épületegyüttest 1905 januárjában adták át a rendeltetésének.

- Az 1950-es években az eredetileg 120 fő befogadására kialakított intézetben olykor 700 főt is összezsúfoltak.

- 1956. november 28-án a megnyíltak a börtönkapuk, a fogvatartottak – köztük köztörvényesek – egy része azonban a falak között maradt, vagy hamarosan visszatért oda.

- Az 1960-as években az intézetben az elsők között alakult meg a fogvatartottak kezelésére a nevelési szolgálat.

- Az 1970-es évek elején a konyhai-, mosodai- és ellátó egység létesült.

- Az 1980-as években kiépült a központi fűtés és a videó kábelrendszer.

- Az 1990-es évek elején az közkegyelem következtében a rablétszám először lecsökkent, majd rövid időn belül radikálisan megnőtt, ami a férőhely sürgős bővítését indokolta.

A Büntetés-végrehajtás Országos Parancsnoksága 1991-ben megszerezte a Korhánközi (ma: Wéber Ede) úti volt szovjet laktanya területét. Az átalakításokat követően adták át rendeltetésének az intézet II. sz. egységét, ahol a következő részlegek kaptak helyet:

- - 1995-ben kezdte meg működését az Enyhébb Végrehajtási Szabályok (EVSZ) alá tartozó elítéltek fogva tartására szolgáló, – ún. „félig nyitott” -rezsimmel működő "B-C részleg",
  - 2003. novembere óta működik speciális – a fogva tartás ideje alatt született gyermekek és a fogva tartott anyák együttes elhelyezésével kapcsolatos büntetés-végrehajtási feladatok ellátása – funkcióval a az ún. „Anya-gyermek részleg”.
  - a II. sz. egység területén működik 1997 óta a Fiatalkorúak Regionális Büntetés-végrehajtási Intézete.

A fogvatartottak részleges foglalkoztatása költségvetési keretek között zajlik.

## [szerkesztés] Irodalom

- Lőrincz József – Nagy Ferenc: Börtönügy Magyarországon (1997.)
- 20/1997. (VII. 8.) IM rendelet a büntetés-végrehajtási szervek alapító okiratainak kiadásáról, módosításáról.
- Emlékkönyv a kecskeméti büntetés-végrehajtási intézet fennállásának centenáriumára (2004.)

A lap eredeti címe "http://hu.wikipedia.org../../../b/%C3%A1/c/B%C3%A1cs-Kiskun_Megyei_B%C3%BCntet%C3%A9s-v%C3%A9grehajt%C3%A1si_Int%C3%A9zet_ec64.html"

Kategóriák: Magyarországi büntetés-végrehajtási intézetek | Bács-Kiskun megye | Kecskemét

##### Views

- Szócikk
- Vitalap
- Aktuális változat

##### Keresés